BRR เผยกำไร Q1/58 โต 64% รับยอดขายน้ำตาล-กากน้ำตาลพุ่ง
BRR เผยกำไร Q1/58 โตกว่า 60% มาที่ 140.61 ลบ. รับยอดขายน้ำตาล-กากน้ำตาลพุ่ง
13 พ.ค. 2558

บริษัท น้ำตาลบุรีรัมย์ จำกัด (มหาชน) หรือ BRR รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 140.61 ล้านบาท หรือมีกำไรสุทธิ 0.21 บาทต่อหุ้น เพิ่มขึ้น 64% จากช่วงเดียวกันของปีก่อนที่มีกำไรสุทธิ 85.55 ล้านบาท หรือมีกำไรสุทธิ 0.17 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากรายได้จากการจำหน่ายน้ำตาลและกากน้ำตาล เพิ่มขึ้น 787 ล้านบาท เนื่องจากมีการรับรู้รายได้จากการส่งมอบน้ำตาลประมาณ 81,700 ตัน สูงกว่าในไตรมาสเดียวกันของปีก่อนซึ่งเท่ากับ 43,070 ตัน